Bilanțul vaccinării în România: Peste 47.000 de români, vaccinați în ultimele 24 de ore. Au fost înregistrate 93 reacții adverse.
În ultimele 24 de ore, au fost vaccinate în România 47.353 de persoane. Au fost raportate 93 reacții adverse. De la începutul campaniei de vaccinare, în 27 decembrie 2020, au fost raportate 5.921 de reacții adverse.
Comitetul Național de Coordonare a Activităților privind Vaccinarea împotriva COVID-19 (CNCAV) a anunțat joi că, în ultimele 24 de ore, au fost vaccinate în România 47.353 de persoane și au fost raportate 93 reacții adverse.Dintre persoanele vaccinate în ultimele 24 de ore, 38.459 au primit prima doză, iar restul doza a doua. 31.226 de persoane au primit vaccinul Pfizzer, 8.362 Moderna, iar 7.765 vaccinul AstraZeneca.De la începutul campaniei de vaccinare, au fost imunizate 1.111.910 de persoane. 475.856 dintre acestea au primit doar prima doză, iar restul ambele doze.În ultimele 24 de ore au fost înregistrate 93 de reacții adverse, din care 6 de tip local și 87 de tip general. 27 dintre acestea au apărut la persoane imunizate cu vaccin Pfizer, două la cei vaccinați cu Moderna, iar 64 la cei imunizați cu AstraZeneca.De la începutul campaniei de vaccinare, în 27 decembrie 2020, au fost raportate 5.921 de reacții adverse.CNCAV precizează că 12 reacții adverse sunt în curs de investigare.